SLP ไฟเขียวจ่ายปันผล 0.02 บ./หุ้น แม้งบฯปี 58 กำไรลดลง 68%
SLP: เผยงบปี 58 กำไรสุทธิอยู่ที่ 30.03 ลบ. ลดลง 68% จากปีก่อนที่มีกำไรสุทธิอยู่ที่ 92.82 ลบ. สาเหตุหลักที่กำไรลดลงมาจากยอดขายที่ลดลง พร้อมปันผลเงินสด 0.02 บ./หุ้น XD 29 เม.ย.59 กำหนดจ่าย 19 พ.ค. 59
24 ก.พ. 2559

บริษัท สาลี่ พริ้นท์ติ้ง จำกัด (มหาชน) หรือ SLP รายงานผลการดำเนินงานประจำปี 2558 สิ้นสุดวันที่ 31 ธ.ค.58 มีกำไรสุทธิ 30.03 ล้านบาท หรือมีกำไรสุทธิ 0.03 บาทต่อหุ้น ลดลง 68% จากช่วงเดียวกันของปีก่อนที่มีกำไรสุทธิ 92.82 ล้านบาท หรือมีกำไรสุทธิ 0.14 บาทต่อหุ้น
ทั้งนี้ จากผลประกอบการปี 58 ที่ลดลงมีสาเหตุหลักที่กำไรลดลงมาจากยอดขายที่ลดลง ซึ่งสาเหตุหลักมาจากการชะลอตัวของภาวะเศรษฐกิจในภาพรวม
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.02 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 29 เม.ย. 2559 และกำหนดจ่ายเงินปันผลในวันที่ 19 พ.ค. 2559